《亭南书隐为贡友达作》
明代·释宗泐

敬亭南野阔，家世旧云林。三亩水边宅，半生灯下心。

閒依渭叟钓，醉与楚狂吟。门外无车马，年年草自深。

作者简介：（1317—1391）明僧。浙江临海人，俗姓周，字季潭，名所居室为全室。洪武中诏致有学行高僧，首应诏至，奏对称旨。诏笺释《心经》、《金刚经》、《楞伽》，曾奉使西域。深究胡惟庸案时，曾遭株连，太祖命免死。后在江浦石佛寺圆寂。有《全室集》。